دڵتێکەڵھاتن

دڵتێکەڵھاتن یان هێڵنج () ھەستێکی بڵاوی نائارامی و ناڕەحەتییە، ھەندێک جار وەک پاڵنەرێک بۆ ڕشانەوە ھەستی پێ دەکرێت. ئەگەر درێژخایەن بێت دەکرێت نیشانەیەکی پەکخەر بێت و بەوە وەسف کراوە کە دەبێتە ھۆی ناڕەحەتی لە سنگ، زگ، یان پشتی گەروو.

لە کتێبێکدا لە ساڵی ٢٠١١ سەبارەت بەم بابەتە، زیاتر لە ٣٠ پێناسە بۆ دڵتێکەڵھاتن پێشنیار کراون.

دڵتێکەڵھاتن نیشانەیەکی نادیاریکراوە، بەو واتایەی کە چەندین ھۆکاری ھەبووی ھەیە. ھەندێک لە ھۆکارە باوەکانی دڵتێکەڵھاتن بریتین لە ھەوکردنی گەدە و ڕیخۆڵە و تێکچوونەکانی دیکەی کۆئەندامی ھەرس، ژەھراویبوونی خۆراک، نەخۆشیی جووڵە، سەرگێژخواردن، شەقیقە، بوورانەوە، نزمیی شەکرەی خوێن، دڵەڕاوکێ، بەرزبوونەوەی پلەی گەرمی، وشکبوونەوە و کەمخەوی. دڵتێکەڵھاتن کاریگەرییەکی لاوەکیی زۆرێک لە دەرمانەکانە لەوانە چارەسەری کیمیایی، یان نەخۆشیی بەیانیان لە سەرەتای دووگیانیدا. ھەروەھا دڵتێکەڵھاتن لەوانەیە بەھۆی بێزکردنەوە و خەمۆکییەوە دروست ببێت.

 سەرچاوەکان 

پۆل:ڕشانەوە